Diari Oficial de la Generalitat Valenciana


Sumari del DOGV 6074, del 07-08-2009 (2009/8497)

Judici ordinari 000358/2006. Notificació de la sentència a Rosa Rodriguez Parreira.
-----------------------------------------------------------------------------------

### Dades del document

Número de DOGV
:   6074

Data del DOGV
:   07-08-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/8497


Data del document
:   01-12-2008

Organisme emissor
:   Jutjat de Primera Instància Número 2 d'Alzira

Tipus de document
:   Edicte

Judici ordinari 000358/2006. Notificació de la sentència a Rosa Rodriguez Parreira. [2009/8497]  
María Luz Anca Basoa, secretària del Jutjat de Primera Instància número 2, certifique que en les actuacions esmentades s'ha dictat la resolució que copiada en el que és necessari diu el següent:  
«Jutjat de Primera Instància número 2 d'Alzira (València)  
Judici: ordinari 000358/2006.  
Part demandant: Embarcaor Nelo, SL.  
Part demandada: Rosa Rodríguez Parreira.  
En el judici esmentat s'ha dictat la resolució que té el següent text literal:  
Jutjat de Primera Instància número 2 d'Alzira (València)  
Procediment: assumpte civil ordinari número 358/2006  
Sentència número 59/2008  
Alzira, 19 de juny de 2008  
José Fenellós Puigcerver, magistrat jutge titular del Jutjat de Primera Instància i Instrucció número 2 d'esta ciutat i partit, he vist estes actuacions de judici ordinari seguides amb número 358 de l'any 2006, a instàncies de la mercantil Embarcador Nelo, SL, representada per la procuradora dels tribunals senyora Pérez Alarcó, contra Rosa Rodrigues Parreira, en situació processal de rebel·lia, per tal de reclamar una quantitat per incompliment contractual, i atesos els següents:  
Antecedents de fet  
Primer. Que la procuradora senyora Pérez Alarcó, en la representació adés esmentada, va presentar en data de 12 de juny de 2006 una demanda de judici ordinari contra Rosa Rodrigues Parreira, on sol·licitava que se la condemnara a pagar al seu mandant la quantitat d'11.812,16 euros, més els interessos i costes, per no haver pagat diversos treballs que la demandada, a final de maig de 2004, li havia encomanat que realitzara en una parcel·la de la seua propietat sítia a la partida del Ràfol, d'Alzira. Es va realitzar l'oportuna factura per l'import d'estos, que ascendeix a la quantitat reclamada, la qual no va ser atesa.  
Segon. Per mitjà de la interlocutòria de data 28 de juny del 2006, va ser admesa a tràmit la demanda i es va citar a termini la demandada perquè la contestara, però no ho va fer després d'haver sigut citada per edictes. Després d'intentar infructuosament la seua citació personal, per mitjà de la providència de 28 de març del 2008 se la va declarar en situació processal de rebel·lia i es van convocar les parts per a la celebració d'audiència prèvia en data de 8 de maig de 2008, en què la part actora es va ratificar en la seua demanda, i va sol·licitar com a prova la documental, l'interrogatori de la demandada i dos testificals, que es va considerar pertinent. Es van citar les parts al judici, que es va celebrar en data de 16 de juny de 2008, i es van practicar els mitjans de prova sol·licitats i, després de les al·legacions finals, va quedar el procediment vist per a sentència.  
Tercer. En la tramitació d'este procediment s'han respectat totes les prescripcions legals.  
Fonaments de dret  
Primer. El fet de no comparéixer la demandada Rosa Rodrigues Parreira, que es troba en situació processal de rebel·lia, no suposa l'assentiment a les pretensions formulades, sinó que s'ha d'examinar, de conformitat amb els documents aportats amb la demanda i les declaracions testificals, quins fets han resultat provats i determinar, llavors, les conseqüències jurídiques d'estos, sense que pertoque tindre per confessa la demandada atés que no es va aconseguir la seua citació personal.  
Així, queda acreditat, amb els documents privats adjuntats com a documents número 1 a 5, factura i fotografies de la parcel·la propietat de l'actora, l'autenticitat dels quals no ha sigut impugnada, la realitat dels treballs esmentats i la seua quantia, que ha sigut corroborada per les declaracions testificals, valorades conforme a les regles de la sana crítica, article 375 de la Llei d'Enjudiciament Civil, de dos operaris sense cap relació professional amb l'actora, que es van realitzar els treballs esmentats per encàrrec de la demandada senyora Rodrigues i de forma satisfactòria, sent una càrrega de la demandada provar que el treball presentava anomalies o que ja havia sigut pagat, com a fet extintiu que és en virtut de l'article 217 de la Llei d'Enjudiciament Civil. Per això, una vegada acreditat que la demandada va encarregar a l'entitat actora la realització de determinades obres, i no havent-se'n acreditat el pagament, pertoca, en virtut de l'article 1124 del Codi Civil, ordenar el pagament del seu import, que coincideix amb la reclamació sol·licitada reflectida en la factura aportada com a document 1, amb els interessos deguts des del moment de la reclamació judicial, fet que suposa l'estimació íntegra de la demanda.  
Segon. Quant a les costes processals, l'article 394 de la Llei d'Enjudiciament estableix que 'en els processos declaratius, les costes de la primera instància s'imposaran a la part que haja vist rebutjades totes les seues pretensions, llevat que el tribunal aprecie, i així ho raone, que el cas presentava seriosos dubtes de fet o de dret', dubtes que no existeixen en este supòsit de responsabilitat contractual sense cap especialitat.  
En virtut de tot el que s'ha exposat,  
Dispositiva  
Estime íntegrament la demanda interposada per la procuradora senyora Pérez Alarcó, en nom i representació de l'entitat mercantil Embarcador Nelo, SL contra Rosa Rodrigues Perreira, i condemne Rosa Rodrigues Pereira a pagar a l'entitat actora la quantitat d'onze mil huit-cents dotze euros i setze cèntims (11.812,16 euros), més els interessos legals de la quantitat des del moment de la interpel·lació judicial, i a pagar les costes processals produïdes.  
Notifiqueu esta resolució a les parts i feu-los saber que no és ferma i que s'hi pot interposar un recurs d'apel·lació davant d'este Jutjat, anunciant la seua preparació en el termini de cinc dies des de la notificació perquè el resolga l'Audiència Provincial de València.  
Esta és la meua sentència, que pronuncie, mane i firme».  
Publicació. La sentència anterior ha sigut llegida i publicada pel magistrat jutge que la subscriu, mentre celebrava audiència pública; en done fe.  
Atés que es desconeix el domicili o residència actuals de la part demandada, mitjançant la provisió del dia de hui, la jutgessa, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'este edicte al tauler d'anuncis del Jutjat i, si pertoca, en el Diari Oficial de la Comunitat Valenciana per a dur a terme la diligència de notificació de sentència a la part demandada.  
Alzira, 1 de desembre de 2008.- La secretària judicial: María Luz Anca Basoa.